EkBass/fiwiki-20250220-pages-articles huggingface dataset:
Madison (Wisconsin)

Madison on Suurten järvien alueella Yhdysvalloissa sijaitsevan Wisconsinin osavaltion pääkaupunki Mendotajärven ja Mononajärven rannalla 120 kilometriä Milwaukeesta länteen. Kaupungin väkiluku on 243 433 (2013). Kaupungin asukkaista 84 % on valkoihoisia, 6 % afrikkalaista alkuperää olevia ja 6 % aasialaisia; 18 % asukkaista on alle 18-vuotiaita. Eteläisessä Wisconsinissa sijaitseva kaupunki on Milwaukeen jälkeen osavaltion toiseksi suurin metropoli. Kaupungin pinta-ala on 219,4 km², josta vettä on 41,4 km². Kaupungissa sijaitseva luonnonkaunis Mendotajärvi on merkittävä muun muassa purjelautailun ja muun virkistystoiminnan kannalta. Madisonissa on Wisconsinin yliopiston päärakennus ja yliopistollinen sairaala, sekä yliopiston asuinalueet Eagle Heights ja University Houses. Siellä on paljon muitakin tieteellisiä laitoksia ja suuri kirjasto. Kaupungissa on monipuolista teollisuutta.WSOY iso tietosanakirja, 6. osa, artikkeli Madison Madisonissa on paljon amerikansuomalaisia ja Finnish-American Society of Madisonin järjestämää toimintaa. Kaupungissa sijaitsee myös Fiskars-tuotteita valmistavan Fiskars Brands Inc. -yhtiön pääkonttori. Madison on ympäröivän maatalousalueen keskus. 1836 perustettu kaupunki on nimetty samana vuonna kuolleen Yhdysvaltain presidentin James Madisonin mukaan. == Urheilu ja kulttuuri == Madisonin tärkeimpiä urheiluseuroja ovat: *Wisconsin Badgers, Wisconsinin yliopisto, Madison * Madison Radicals, Ultimate frisbee * Forward Madison FC, jalkapallo == Lähteet == == Aiheesta muualla == Luokka:Yhdysvaltain osavaltioiden pääkaupungit Luokka:Wisconsinin kaupungit
Lanunaukio

Lanunaukio on kuvanveistäjä Olavi Lanun kunniaksi kävelykaduksi muutettu Vapaudenkadun ja Aleksanterinkadun välinen osa Lahden Rautatienkatua kaupungin ydinkeskustassa. Aukiolla on suihkulähde Aleksanterinkadun puoleisessa päässä ja aukio pidetään sulana talvellakin lämmittämällä. Suihkulähde suljetaan talveksi puisella kannella. Lanunaukion ja Lahden kauppatorin välissä on Kansallis-Osake-Pankin 1900-luvun alkupuolelta oleva klassista tyyliä oleva Leijonalinna-nimellä aiemmin kutsuttu harmaagraniittinen rakennus, josta poistettiin Rautatienkadun nykyksen Lanunaukion puoleiset itäiset osat 1960-luvulla, joiden tilalle rakennettiin samankorkuinen funktionalistinen uudempi jatko-osa Kansallis-Osake-Pankin toivomuksesta. Lanunaukion Rautatienkadun ja Lahden pääkadun, Aleksanterinkadun, risteyksessä oli Mediakulmaksi' nimitetty kokonaisuus, jossa sijaitsivat useiden medioiden katutoimitukset. Rautatienkadulta Aleksanterinkadulle johti sähköinen uutispalvelu, missä näkyivät päivän uutiset oikealta vasemmalla juoksevana tekstirivinä katutason ikkunoiden yläreunassa. Mediakulman paikalla on keväästä 2018 lähtien toiminut Olavi-niminen viinikahvila. Rautatienkadun jatko Aleksanterinkadun risteyksestä Hämeenkadun risteykseen on myös muutettu pihakaduksi missä ainoastaan huoltoajo on sallittu. Rautatienkadun osuuden kautta huolletaan mm. Lahden Sokos-tavarataloa. Näin ollen kokonaisuutena kävelykatuajattelusta on se, että Vapaudenkadun ja Aleksanterinkadun välinen ajoyhteys on suljettu Lanunaukiolla samoin kuin sen aikaisempi jatke Aleksanterinkadun ja Hämeenkadun välistä. Tämä on vaikuttanut vähittäiskaupan sijoittumiseen. Toisesta kohtaa suora yhteys Aleksanterinkadulta Hämeenkadulle on poistettu Mariankadulla, jossa entiselle ajoväylälle on tehty yhtenäinen jalkakäytävä, sekä siirretty Hakkapeliittojen paluu -patsas entisen liittymän kohdalle keskelle Mariankatua, jolla toimivat ennen muun muassa A-halli, valokuvausliike Helios, Salpausselän Säästöpankki ja Päijät-Hämeen Osuuspankiksi muuttunut entinen Lahden seudun osuuspankki. == Lähteet == Luokka:Lahden nähtävyydet Luokka:Lahden rakennukset ja rakennelmat Luokka:Lahden aukiot ja torit
Vicky Vette

Vicky Vette (s. 12. kesäkuuta 1965 Stavanger) on norjalais-kanadalainen pornonäyttelijä ja alastonmalli. Hän aloitti uransa aikuisviihdealalla 38-vuotiaana. Vicky Vette on esiintynyt yli sadassa elokuvassa ja hänen kuviaan on ollut useissa erotiikkalehdissä, kuten Hustlerissa ja High Societyssa. Hän on esiintynyt myös indonesialaisessa elokuvassa Pacar Hantu Perawan. Elokuvien lisäksi hän johtanut verkkokameraan erikoistunutta aikuisviihdesivustoa sekä valmistanut seksivälineitä. Vicky Vette syntyi Norjassa, mutta muutti lapsena perheineen Kanadaan. 32-vuotiaasta lähtien hän asui aviomiehensä kanssa Atlantassa, Yhdysvalloissa, kunnes parisuhde päättyi eroon ja aviomiehen kuolemaan vuonna 2006. Norjalainen Verdens Gang –sanomalehti nimesi Vetten eniten seuratuksi norjalaiseksi Twitter-käyttäjäksi vuonna 2012. Vetten kannattajat ovat muodostaneet Vette Nation Army (VNA) -nimisen yhteisön, jota hän on pitänyt menestyksensä osatekijänä ja johon hän on pitänyt aktiivisesti yhteyttä. ==Palkinnot== * AVN Awards 2005: Best Tease Performance –palkinto elokuvasta Metropolis * XBIZ Awards 2012: Vuoden Web Babe –esiintyjäpalkinto * AVN Awards 2014: Paras yksittäisen naishenkilön verkkosivu –palkinto * AVN Awards 2016: Paras yksittäisen naishenkilön verkkosivu –palkinto * AVN–kunniagallerian jäsenyys 2016 ==Lähteet== ==Aiheesta muualla== * * Vote for Vicky Contest until March 31st 2010 Luokka:Kanadalaiset pornonäyttelijät Luokka:Norjalaiset näyttelijät Luokka:Vuonna 1965 syntyneet Luokka:Elävät henkilöt
Pidätys (musiikki)

Pidätys on musiikillinen ilmiö, jossa soinnun terssi korvataan normaalisti sekunnilla tai kvartilla. Sointu purkautuu yleensä saman asteen duuri- tai mollisointuun. Pidätyksen sisältävän soinnun sointumerkin perään kirjoitetaan pääte -sus (englannin kielen sanasta suspension) ja pidätyksen luonne. Esimerkiksi Csus2 tai Fsus4. Jos pidätyksen luonteen merkitsevä numero puuttuu, tarkoitetaan sillä yleensä sus4-sointua. Luokka:Musiikin teoria
Pidätys

Pidätys tarkoittaa seuraavia asioita: *pidätys, musiikin käsite *pidätys, poliisin pakkokeino *ennakonpidätys, ansiotulon verotusmuoto.
Hustler

Hustler on yhdysvaltalainen pornolehti. Hustlerin perusti Larry Flynt ja lehden julkaisu aloitettiin vuonna 1974. Hustler on siitä lähtien ilmestynyt kuukausittain. Eroottisten kuvien lisäksi Hustlerissa on muun muassa seksuaalissävytteisiä sarjakuvia. Lehdestä on myös suomenkielinen painos. Hustlerin tyyli on perustajansa tahdosta tarkoituksellisen rivo ja roisi. Flynt tapasi julkisesti kerskailla kohonneensa ”katuojasta” korostaakseen eroaan ”kultalusikka suussa syntyneeseen” Playboyn perustajaan Hugh Hefneriin. Hustlerin perustamalla hän halusi luoda tarkoituksellisen vastakohdan elegantille ja hienostelevalle Playboylle. == Suomen Hustler == Suomenkielisen Hustlerin julkaisuoikeudet omistaa Canal d'Amour. Suomen lehden päätoimittajana toimii Vesa Riihinen. Hustler tarjosi Suomen pääministerin entiselle naisystävälle Susan Kuroselle 5 000 euroa alastonkuvista heti kun tämä oli ottanut eron pääministeri Vanhasesta. Kuronen kuitenkin kieltäytyi. Julkisuudesta tunnetuista henkilöistä mm. Martina Aitolehti on esiintynyt lehdessä alastomana. ==Lähteet== == Aiheesta muualla == * Hustlerin virallinen kotisivu * Hustler Netherlands Luokka:Pornolehdet Luokka:Yhdysvaltalaiset aikakauslehdet
Moana Hotel

Moana Surfrider Hotel (nykyään The Westin Moana-Surfrider) on hotelli Havaijilla. Se sijaitsee Kalakaua Avenuella Honolulussa. Hotelli rakennettiin 1800-luvun lopulla, ja se avasi ovensa vieraille vuonna 1901. Se on siten Havaijin vanhin hotelli. Hotellin nimi tulee havaijin kielen merta tarkoittavasta sanasta. Hotellista käytetään usein nimitystä "First Lady Of Waikiki".http://www.moana-surfrider.com/history.htm == Historia == Hotellin rakennutti Walter Chamberlain Peacock, honolululainen maanomistaja. The Moana Hotel valmistui 11. maaliskuuta 1901, jolloin se sai maailmanlaajuista tunnustusta arkkitehtuuristaan. Hotellissa oli valmistuessaan 75 huonetta, jotka olivat siihen aikaan poikkeuksellisen hyvin varusteltuja. Huoneista löytyi muun muassa puhelin ja oma kylpyhuone. Hotellissa oli myös alueen ensimmäinen sähköllä toimiva hissi. 1920-luvulla Waikikin alue kävi läpi dramaattista rakennemuutosta. Vuonna 1928 valmistunut Ala Wai Canal kuivatti vaaralliseksi julistetut vetiset alueet rakennustoiminnan mahdollistamiseksi. Kuivatut alueet jaettiin 5 000 neliöjalan (465 m²) kokoisiin tontteihin, mikä muutti hiljalleen Waikikin alueen asumalähiöksi. The Moana Hotel jäi tämän asuinalueen keskelle. Hawaii Calls oli Yhdysvalloissa suosittu, maanlaajuinen radio-ohjelma, joka teki Havaijin musiikkia tunnetuksi. Radio-ohjelmaa lähetettiin The Moana Hotelin piha-alueelta 40 vuoden ajan vuosina 1935–1975. Hyökkäys Pearl Harboriin ja toinen maailmansota keskeyttivät turistivirran Waikikille. Alueesta tuli kuitenkin levähdys- ja rentoutumispaikka sotilaille. Alue ja The Moana Hotel oli monelle sotilaalle viimeinen pysähdyspaikka ennen sotaan joutumista ja taas ensimmäinen pysähdyspaikka sodasta palattaessa. Hotelli oli pääasiassa sotilaiden käytössä vuosina 1941–1945. Turismi kasvoi jälleen 1940- ja 50-lukujen taitteessa, jolloin saarelle aloitettiin säännölliset lennot Yhdysvaltojen länsirannikolta. Paikasta tuli jälleen nopeasti tasokas lomakohde. Elvis Presleyn kolme elokuvaa kuvattiin Oahulla, ja Presley oli yksi hotellin vakiovieraista. Vuonna 1952 hotellin itäpuolelle rakennettiin toinen hotelli, ”itäsiipi”, jonka nimeksi tuli The Surfrider Hotel. Vuonna 1959 The Moana Hotel myytiin Sheraton-ketjulle, joka rakennutti hotellin ”länsisiiven” eli hotellin nimeltä Sheraton Surfrider. Vuonna 1989 hotelliin tehtiin 50 miljoonan dollarin restaurointi, joka on palkittu monilla palkinnoilla. Nykyään hotellissa on 793 huonetta, joista 46 on sviittiä. Vuonna 2007 hotelli myytiin Westin-ketjulle, joka aloitti hotellissa mittavan remontin. Hotellin virallinen nimi on nykyään The Westin Moana-Surfrider. == Lähteet == * History of Moana ===Viitteet=== == Aiheesta muualla == *Viralliset sivut Luokka:National Register of Historic Places -kohteet Havaijilla Luokka:Yhdysvaltain hotellit Luokka:Honolulun rakennukset ja rakennelmat
Moana

Moana on: * Moana, lähiö Adelaidessa, Australiassa * Moana Hotel, hotelli Havaijilla * Moana, dokumenttielokuva vuodelta 1926 * Moana, Disneyn animaatioelokuva vuodelta 2016
Vlado Tšernozemski

Vlado Georgiev Tšernozemski (; syntyjään Velitško Dimitrov Kerin, ; käytti myös nimiä Vlado Dimitrov Tšernozemski ja Vlado Šofjora) (19. lokakuuta 1897 Kamenitsa, Bulgaria – 9. lokakuuta 1934 Marseille, Ranska) oli bulgarialainen vallankumouksellinen ja nationalisti. Hän murhasi Jugoslavian kuninkaan Aleksanteri I:n vuonna 1934. Tšernozemskin vanhemmat olivat kotoisin Bulgarian Makedonian maakunnasta. Hän liittyi vuonna 1922 Makedonian vallankumousliikkeeseen. Tšernozemski oli vallankumousliikkeen johtajan Ivan Mihailovin autonkuljettaja. Tšernozemski oli kokenut tarkka-ampuja. Tšernozemski murhasi 1924 bulgarialaisen kansanedustajan, joka oli Bulgarian kommunistisen puolueen jäsen. Hänet tuomittiin kuolemaan, mutta armahdettiin vuonna 1932. Tšernozemski murhasi 9. lokakuuta 1934 Ranskan Marseillen satamassa Jugoslavian kuninkaan Aleksanteri I:n ja autonkuljettajan. Myös autossa ollut Ranskan ulkoministeri Louis Barthou kuoli saatuaan osuman ranskalaispoliisin aseesta ja hoito epäonnistui. Ratsupoliisi löi Tšernozemskia miekallaan, ja yleisö ryhtyi pieksemään häntä. Yleisön hajaannuttua poliisin käskystä Tšernozemski oli kuollut. Bulgariassa Velingradin kaupungissa on hänen muistoaan kunnioittava kivi ja siinä laatta. Useissa kaupungeissa on hänen mukaansa nimettyjä katuja.Vlado Chernozemski, Velingradin kaupungin sivusto. viitattu 16.7.2019 == Lähteet == ==Aiheesta muualla== * Jugoslavian kuninkaan Aleksanteri I:n tulosta Ranskaan kuvattu filmi, jossa itse ampumista ei näy, (huom. linkin teksti on en.wikipediasta) Luokka:Vallankumoukselliset Luokka:Bulgarialaiset murhaajat Luokka:Vuonna 1897 syntyneet Luokka:Vuonna 1934 kuolleet
Louis Barthou

Jean Louis Barthou (25. elokuuta 1862 Oloron-Sainte-Marie, Ranska – 9. lokakuuta 1934 Marseille, Ranska) oli ranskalainen poliitikko. Barthou toimi Ranskan pääministerinä vuonna 1913. Barthou toimi Ranskan ulkoministerinä, kun Jugoslavian kuningas Aleksanteri I tuli valtiovierailulle Ranskaan vuonna 1934. Aleksanterin saapuessa Marseilleen Louis Barthou otti kuninkaan vastaan satamassa. Kun heidän autonsa lähti satamasta kohti keskustaa, bulgarialainen Vlado Tšernozemski astui esille ja ampui Aleksanterin ja autonkuljettajan. Barthou kuoli välikohtauksessa saamiinsa vammoihin, mahdollisesti ranskalaispoliisin harhaluotiin. == Lähteet == == Aiheesta muualla == * Mitä Marseillen murhat merkitsevät?, Suomen Kuvalehti, 20.10.1934, nro 43, s. 14, Kansalliskirjaston digitaaliset aineistot Luokka:Ranskan pääministerit Luokka:Ranskan ulkoministerit Luokka:Ranskalaiset henkirikosten uhrit Luokka:Ranskan akatemian jäsenet Luokka:Vuonna 1862 syntyneet Luokka:Vuonna 1934 kuolleet
Hussein (Jordania)

Hussein bin Talal (, 14. marraskuuta 1935 – 7. helmikuuta 1999) oli Jordanian kuningas vuodesta 1952 kuolemaansa asti. Hussein syntyi ja kävi koulunsa Ammanissa, opiskeli Egyptissä ja Englannissa ja sai sotilaskoulutuksensa Sandhurstin sotilasakatemiassa Englannissa. Husseinin valtaannousu tapahtui dramaattisesti. 20. heinäkuuta 1951 Abdullah ibn Husain vieraili pojanpoikansa prinssi Hussein kanssa Jordanian puoleisessa Jerusalemissa. Abdullahin mennessä Al-Aqsan moskeijaan Temppelivuorella jerusalemilainen räätäli Mustapha Shukri Usho ampui hänet. Salaliittolaiset pelkäsivät kuninkaan tekevän erillisrauhan Israelin kanssa. Pääepäillyt pakenivat Egyptiin. Nuori Hussein itse haavoittui. Husseinin isä, kuningas Talal nousi valtaistuimelle, mutta joutui pian luopumaan vallasta sairastettuaan skitsofreniaa. Hussein kruunattiin kuninkaaksi vain 16-vuotiaana, ja hänestä tuli yksi Lähi-idän pisimpään hallinneita johtajia. Husseinin hallituskaudella Jordania kehittyi yhdeksi arabimaailman liberaaleimmista maista. Toisaalta hän määräsi PLO:n tukahdutettavaksi raa'alla väkivallalla syksyllä 1970. Persianlahden sodassa Hussein asettui Saddam Husseinin puolelle, kun useimmat muut arabimaat tukivat Yhdysvaltoja. Hussein allekirjoitti rauhansopimuksen Israelin kanssa vuonna 1994. Hussein teki valtiovierailun Suomeen lokakuussa 1987. Hussein oli neljä kertaa naimisissa ja sai 11 biologista lasta ja adoptoi yhden. Hussein kuoli non-Hodgkin-lymfoomaan, jota oli hoidettu pitkään Yhdysvalloissa. == Puolisot == * Sharifa Dina bint 'Abdu'l-Hamid vuosina 1955–1957. Opiskeli Cambridgen yliopistossa ja opetti englantia Kairon yliopistossa. Otti Egyptin kansalaisuuden vuonna 1963. Avioliitosta Husseinin kanssa syntyi tytär Alia 1956. Vuonna 1970 Dina nai palestiinalaiskommandon Asad Sulayman Abd al-Qadir, joka kohosi korkeaan asemaan PLO:ssa. * Antoinette Avril Gardiner (s. 1941, Chelmondistonissa, Englannissa) otti nimekseen Muna al-Hussein. Avioliitto vuosina 1961–1972. Avioliitosta syntyi tuleva kuningas Abdullah II, Feisal, nyk. ilmavoimien komentaja, Aisha, nyk. prikaatikenraali ja tytär Zein. * Alia Baha ed Toukan (1948–1977) kuningas Husseinin kolmas puoliso, avioliitto vuodesta 1972 aina Alian kuolemaan asti, kun tämä kuoli helikopterionnettomuudessa 9. helmikuuta 1977 Ammanissa. Avioliitosta syntyi kaksi lasta, Haya, nyk. Dubain hallitsijan šeikki Muhammad ibn Rašid Al Maktumin toinen vaimo, ja Ali. Alian mukaan on nimetty Jordanian kansainvälinen lentokenttä. * Elizabeth Najeeb Halaby, (s. 1951, Washington D.C.), otti nimen Noor al-Hussein). Avioliitto kesti vuodesta 1978 aina Husseinin kuolemaan asti. Avioliitosta syntyi neljä lasta: Hamzah, Hashim, Iman ja Raiyah. == Lähteet == == Aiheesta muualla == Luokka:Hašimidit Luokka:Jordanian kuninkaat Luokka:Vuonna 1935 syntyneet Luokka:Vuonna 1999 kuolleet
Paquito D’Rivera

Paquito D’Rivera (s. 4. kesäkuuta 1948) on kuubalainen klarinetisti, saksofonisti ja säveltäjä. Hän on soittanut sekä jazzia että klassista musiikkia. D’Rivera aloitti uransa soittamalla klarinettia ja saksofonia Kuuban kansallisessa sinfoniaorkesterissa. Vuonna 2002 D’Riveralta tilattiin huilukonsertto ”Gran Danzón”. D’Rivera aloitti soittamaan saksofonia jo lapsena viiden vanhana, kun hänen isänsä soitti klassista saksofonia ja hänellä oli tapana viihdyttää poikaansa soittamalla mm. Duke Ellingtonin ja Benny Goodmanin musiikin pauhatessa taustalla. Tästä Paquito ajautui aina Havanan klubeihin, kuten Tropicanaan. 1960 D’Rivera aloitti opiskelut Havanan konservatoriolla, missä hän alkoi myös soittamaan klarinettia ja tapasi Chucho Valdesin, jonka kanssa he perustivat Irakere yhtyeen vuonna 1973. Vuonna 1980 kesken Espanjan kiertuereissun D'Rivera pyysi turvapaikkaa poliittisista syistä ja loikkasi USA:n konsulaatin kautta Yhdysvaltoihin. Asiassa häntä avusti jazz-muusikko Dizzy Gillespie. Hän asettui asumaan New Yorkiin. Luokka:Kuubalaiset klarinetistit Luokka:Kuubalaiset saksofonistit Luokka:Kuubalaiset säveltäjät Luokka:Grammy-palkinnon saajat Luokka:Vuonna 1948 syntyneet Luokka:Elävät henkilöt
Sortavalan pyhän Johannes Teologin kirkko

Pyhän Johannes Teologin kirkko on ortodoksinen kirkko Sortavalassa luovutetussa Karjalassa. Kirkko sijaitsee entisen Suomen ortodoksisen kirkkokunnan talon pihassa ja se toimi pappisseminaarin harjoituskirkkona. Johannes Teologin kirkon paikalla oli vuosina 1765-1877 Sortavalan ortodoksisen seurakunnan pääkirkko, joka jäi käytöstä jo 1872 Apostolien Pietarin ja Paavalin kirkon valmistuttua. Paikalle rakennettiin myöhemmin Valamon luostarin alainen tiilinen rukoushuone. Tämä rukoushuone muutettiin arkkitehti Juhani Viisteen suunnitelmien mukaan Johannes Teologin kirkoksi vuonna 1932. Kirkko rapattiin valkoiseksi. Kirkko on 16,6 metriä pitkä, 7,6 metriä leveä ja 6-8 metriä korkea. Kellotornissa oli yhdeksän kelloa. Kirkko ei kärsinyt vaurioita talvisodan ilmapommituksissa. Rauhan tultua Sortavala oli luovutettava Neuvostoliitolle. Kirkosta evakuoitiin vain alttariesineistö. Sodan jälkeen venäläiset tuhosivat kirkon sisustuksen. Jatkosodassa Suomi valloitti Sortavalan takaisin ja kirkko korjattiin vuonna 1943. Vuonna 1944 kirkko jäi kuitenkin Neuvostoliitolle. Nykyisin se palvelee jälleen ortodoksisena kirkkona Sortavalan nykyisiä asukkaita. == Lähteet == * Kemppi, Hanna, 1997. Karjalan ja Petsamon ortodoksisten seurakuntien arkkitehtuuri. Teoksessa Karjalan ja Petsamon ortodoksiset kirkot ja kirkkotaide (toim. Kristina Thomenius ja Minna Laukkanen). Lappeenranta: Etelä-Karjalan taidemuseon julkaisuja 18:1b. ISBN 951-785-018-2 * Koponen Paavo, 1999. Karjalan kirkkokummut. Helsinki: Tammi. ISBN 951-31-1431-7 == Aiheesta muualla == *Karjalan ortodoksiset seurakunnat *Kuva vuodelta 1999 Pyhän Johannes Teologin kirkko
Painkiller

Painkiller on heavy metal -yhtye Judas Priestin vuonna 1990 ilmestynyt kahdestoista studioalbumi. Levyn raskaaseen soundiin vaikutti monta tekijää: pitkäaikainen tuottaja Tom Allom oli korvattu mm. Black Sabbathia ja Thin Lizzyä 80-luvulla tuottaneella Chris Tsangaridesilla. Myös Priestin pitkäaikainen rumpali Dave Holland oli eronnut vuonna 1989 fyysisen ja henkisen rasituksen vuoksi. Uudeksi rumpaliksi löytyneen amerikkalaisen Scott Travisin kehittynyt tekniikka mahdollisti uudenlaisen soundin tavoittelun mm. nopeilla tuplabassorumpu-kompeilla. Myös Rob Halfordin laulu sai uusia ulottuvuuksia. Levy ylsi Britannian listalla sijalle 24. ja Billboardissa sijalle 26. Levyn nimikkoraita "Painkiller" on myös lisätty Rock Band 2- ja Guitar Hero: Van Halen-peleihin. Kappaleista "Painkiller" ja " A Touch of Evil" on tehty musiikkivideot. Albumi sai Grammy-palkinnon parhaasta metalliesityksestä vuonna 1991. == Kappaleet == *Kaikki kappaleet kirjoittanut Tipton/Halford/Downing, paitsi "A Touch of Evil" (Tipton/Halford/Downing/Chris Tsangarides. # # # # # # # # # # Vuoden 2001 remasteroidun version bonusraidat # * # == Kokoonpano == *Rob Halford – laulu *K. K. Downing – kitara *Glenn Tipton – kitara *Ian Hill – basso *Scott Travis – rummut *Don Airey – koskettimet (kappaleessa A Touch Of Evil) == Arvostelut == * AllMusic: * Imperiumi: 10/10 * Metalliluola: 10/10 == Lähteet == ==Aiheesta muualla== *Judas Priest Info Pages, tietoa albumin synnystä * * Luokka:Vuoden 1990 albumit Luokka:Judas Priestin albumit
Eero Puolanne

Eero Puolanne, MMT, (s. 15. syyskuuta 1947) on Helsingin yliopiston maatalous- metsätieteellisen tiedekunnan elintarvike- ja ravitsemustieteiden laitoksen lihateknologian professori. Puolanne on toiminut professorin virassa helmikuusta 1983 lähtien, alussa vuoden viranhoitajana ja 1.3.1984 lähtien varsinaisena professorina. Puolanne siirtyi 1.8.2011 eläkkeelle, mutta jatkaa vielä yliopistossa professorisopimuksella 31.5.2022 asti.Professori Eero Puolanne jää eläkkeelle. Helsinki.fi (Web Archive 2016).. == Koulutus == Puolanne kirjoitti ylioppilaaksi Helsingin Normaalilyseosta 1966. Tämän jälkeen hän siirtyi opiskelemaan lihateknologiaa Helsingin yliopistoon, jossa hän on suorittanut sekä perus- että jatko-opintonsa. Vuonna 1971 hän valmistui maatalous- ja metsätieteiden kandidaatiksi (tutkintonimike muutettiin myöhemmin maisteriksi). Kolme vuotta myöhemmin, vuonna 1974, hän valmistui lisensiaatiksi ja tästä kolmen vuoden päästä maatalous- ja metsätieteiden tohtoriksi. == Työura == Puolanteen työura on vahvasti akateeminen. Hän toimi opintojensa ohella lihateknologian tutkimusassistenttina 1970–1972. Tämän jälkeen hän siirtyi Suomen Akatemian palvelukseen, jossa hän ensin toimi tutkimusassistenttina vuosina 1972–1976, sen jälkeen nuorempana tutkijana 1976–1981 ja vanhempana tutkijana 1981–1983. Puolanteen toimiessa vielä Suomen Akatemiassa nuorempana tutkijana hänet nimitettiin myös lihateknologian dosentin virkaan Helsingin yliopistoon. Tässä virassa hän toimi vuodesta 1978 vuoteen 1983, jolloin hänet määrättiin lihateknologian vt. professoriksi. Hänen hoidettuaan professuuria vuoden verran hänet nimitettiin lihateknologian varsinaisen professorin virkaan 1984. Tästä tehtävästä hän siirtyi eläkkeelle 1.8.2011 lukien. Puolanne on toiminut myös maatalous-metsätieteellisen tiedekunnan dekaanina vuosina 1992–1994 ja 1995–1998. == Luottamustoimet == Puolanne toimi yliopistomaailmassa muun muassa Helsingin yliopiston Ruralia- instituutin hallituksen puheenjohtajana sekä Helsingin yliopiston työsuojelutoimikunnan ja ruokailutoimikunnan puheenjohtajana 2006 loppuun asti sekä osallistui Helsingin yliopiston kirjastolaitoksen kehittämiseen. Professoriliiton hallituksen jäsenenä hän oli 1990–1994 ja 2004–2008 ja liiton valtuuston puheenjohtaja 2011–2012 ja 2013–2014.Professoriliitto - hallitus Hänet on myös nimitetty 1.1.2006 ja 1.1.2011 alkaen viisivuotiskaudeksi Affiliated professoriksi Tanskan Den Kongelige Veterinær- og Landbohøjskolen, nykyisin Kööpenhaminan yliopiston, elintarviketieteen laitokselle. == Lähteet == Luokka:Suomalaiset elintarviketieteilijät Luokka:Helsingin yliopiston professorit Luokka:Suomalaiset professorit Luokka:Lihateknologia Luokka:Vuonna 1947 syntyneet Luokka:Elävät henkilöt
Eva Longoria

Eva Jacqueline Longoria (s. 15. maaliskuuta 1975 Corpus Christi, Texas) on yhdysvaltalainen näyttelijä ja malli. == Ura == Eva Longorian tunnetummat TV- roolit ovat olleet televisiosarjoissa Tunteita ja tuoksuja ja Täydelliset naiset. Longoria toimii myös L’Oréalin ja Magnum-jäätelön mallina. Ensimmäisen merkittävän elokuvaroolin hän sai elokuvasta The Sentinel – salaliitto vuonna 2006. Longoria oli Pussycat Dolls -ryhmän erikoisvieraana huhtikuussa 2006 ja esiintyi Jessica Simpsonin musiikkivideossa "A Public Affair" yhdessä Christina Milianin, Christina Applegaten, Ryan Seacrestin, Maria Menounosin ja Andy Dickin kanssa vuonna 2006. == Yksityiselämä == Eva Longoria on yhdysvaltalais-meksikolaisesta perheestä ja nuorin neljästä tyttärestä; muut ovat Elisabeth, Emily ja Esmeralda. Hän on sisaruksista ainoa jolla on tummat silmät, tumma iho ja tummat hiukset. Tästä hän kärsi omien sanojensa mukaan nuoruudessaan. Hänet valittiin Miss Corpus Christi USA:ksi vuonna 1998. Longoria oli naimisissa näyttelijä Tyler Christopherin kanssa vuosina 2002–2004. Tällöin Longoria esiintyi nimellä Eva Longoria Christopher. Longoria avioitui seuraavan aviomiehensä, koripalloilija Tony Parkerin kanssa 7. heinäkuuta 2007 maistraatissa Pariisissa. Avioliitto siunattiin kirkollisin menoin vuorokautta myöhemmin. Avioliiton myötä Longoria otti käyttöön yhdistelmäsukunimen Longoria Parker. Longoria haki avioeroa 17. marraskuuta 2010 löydettyään miehensä kännykästä satoja viestejä toiselta naiselta. Pari oli naimisissa kolme vuotta. Parin erottua Longoria ilmoitti ottavansa vanhan sukunimensä takaisin. Longoria alkoi seurustella vuonna 2013, kihlautui joulukuussa 2015, avioitui toukokuussa 2016 Jose Antonio Bastonin kanssa. He saivat poikalapsen kesäkuussa 2018. ==Filmografia== Vuosi Tuotanto Rooli Muuta 2000 Beverly Hills 90210 Lentoemäntä #3 1 jakso General Hospital Brenda Barrett -kaksoisolento 1 jakso 2003 Tunteita ja tuoksuja Isabella Braña Williams Snitch'd Gabby Dragnet Etsivä Gloria Duran 10 jaksoa 2004 Señorita Justice Etsivä Roselyn Martinez Sivurooli The Dead Will Tell Jeanie Carlita's Secret Carlita/Lexus Päärooli Täydelliset naiset Gabrielle Solis 2004–2012 2005 Hustler's Instinct Vanessa Santos Harsh Times Sylvia Sivurooli 2006 George Lopez Brooke 1 jakso The Sentinel – salaliitto Jill Marum Sivurooli 2007 Sekaisin suhteessa Consuela 2008 Haamumorsian Kate Spencer Päärooli Lower Learning Rebecca Seabrook Päärooli Children's Hospital Uusi kokki 1 jakso Ei julkaistu Foodfight! Lady X Ääni 2010 Dias de Gracias Without Men Rosalba päärooli 2012 Cristiada Tulita 2014 Brooklyn 99 Sophia Perez ==Lähteet== ==Aiheesta muualla== * Eva Longoria Facebookissa * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Amerikanmeksikolaiset Luokka:Yhdysvaltalaiset missit Luokka:Vuonna 1975 syntyneet Luokka:Elävät henkilöt Luokka:Seulonnan keskeiset artikkelit
Elmer Snowden

Elmer Snowden (9. lokakuuta 1900 – 14. toukokuuta 1973) oli yhdysvaltalainen jazz-muusikko. Hän soitti banjoa, kitaraa ja saksofonia. Hän toimi muun muassa yhtyeessä Washingtonians. Uransa myöhemmillä vaiheilla Snowden opetti musiikkia Philadelphiassa ja Kaliforniassa. Snowden kuoli Philadelphiassa vuonna 1973. Luokka:Banjon soittajat Luokka:Yhdysvaltalaiset jazzkitaristit Luokka:Yhdysvaltalaiset jazzsaksofonistit Luokka:Vuonna 1900 syntyneet Luokka:Vuonna 1973 kuolleet
Sortavalan pyhän Nikolaoksen kirkko

Pyhän Nikolaoksen kirkko (myös Miikkulan kirkko) on ortodoksinen kirkko Sortavalan itäpuolella Riekkalansaaren Rantueen kylässä Luovutetussa Karjalassa. Ennen alueluovutuksia kirkko sijaitsi Sortavalan maalaiskunnassa ja kuului Sortavalan ortodoksisen seurakuntaan. Pyhän Nikolaoksen kirkko rakennettiin vuonna 1891. Kirkko rakennettiin hirrestä ja lautavuorauksen se sai 1903. Kirkon rakentamisen rahoittivat E. ja H. Hallonblad. Kirkon sisustus saatiin Sortavalan entisestä pääkirkosta, joka purettiin vuonna 1877. Kirkkoa korjattiin vuonna 1926. Talvisodan jälkeen kirkko jäi hyväkuntoisena Neuvostoliitolle. Sen esineistöä ei evakuoitu. Venäläiset hävittivät kirkon sisustuksen sodan jälkeen. Kun Karjala vallattiin takaisin jatkosodan alussa vuonna 1941, löydettiin kirkon ikonit läheisestä asuintalosta. Vuonna 1944 kirkko jäi Neuvostoliitolle. Venäläiset käyttivät kirkkoa tämän jälkeen muun muassa kirjastona. Nykyisin se kuuluu Valamon luostarille ja on taas kirkollisessa käytössä. Sortavalan ortodoksisen seurakunnan pääkirkot sijaitsivat Riekkalansaaressa aina 1300-luvulta vuoteen 1765 asti, jolloin pääkirkko rakennettiin Sortavalan kaupunkiin. Tämän jälkeen paikalla sijaitsi myös Pyhälle Nikolaokselle pyhitetty kirkko, joka purettiin nykyisen kirkon tieltä. == Aiheesta muualla == * Kuva kirkosta ==Lähteet== * Koponen Paavo, Karjalan kirkkokummut. Tammi, Sulkava 1999. ISBN 951-31-1431-7 * Karjalan ja Petsamon ortodoksiset kirkot ja kirkkotaide, toimittanut Kristina Thomenius ja Minna Laukkanen. Etelä-Karjalan taidemuseon julkaisuja 18:1b, Jyväskylä 1997. ISBN 951-785-018-2 Luokka:Suomen puukirkot Pyhän Nikolaoksen kirkko
Yhdistetyn maailmancup 2003–2004

Yhdistetyn maailmancupin kaudella 2003 - 2004 järjestettiin 20 osakilpailua. Kaksi kilpailua peruttiin. Tämä kausi aloitti Hannu Mannisen neljän peräkkäisen maailmancup-kokonaisvoiton jakson. ==Osakilpailut ja voittajat== Päivämäärä Paikka Kilpailu Voittaja Tulokset 29\. marraskuuta Kuusamo Normaalikilpailu K120/15 km Ronny Ackermann 30\. marraskuuta Kuusamo Sprintti K120/7,5 km Ronny Ackermann 6\. joulukuuta Trondheim Sprintti K120/7,5 km Ronny Ackermann 7\. joulukuuta Trondheim Sprintti K120/7,5 km Kilpailu peruttiin - 12\. joulukuuta Val di Fiemme Normaalikilpailu K95/15 km Ronny Ackermann 13\. joulukuuta Val di Fiemme Yhteislähtö K95/10 km Hannu Manninen 30\. joulukuuta Oberhof Normaalikilpailu K120/15 km Ronny Ackermann 2\. tammikuuta Reit im Winkl Sprintti K90/7,5 km Magnus Moan 4\. tammikuuta Schonach Normaalikilpailu K90/15 km Todd Lodwick 10\. tammikuuta Seefeld Sprintti K90/7,5 km Hannu Manninen 11\. tammikuuta Seefeld Normaalikilpailu K90/15 km Hannu Manninen 23\. tammikuuta Nayoro Normaalikilpailu K90/15 km Samppa Lajunen 25\. tammikuuta Sapporo Yhteislähtö K120/10 km Hannu Manninen 27\. tammikuuta Sapporo Sprintti K120/7,5 km Hannu Manninen 14\. helmikuuta Oberstdorf Joukkuekilpailu K120/3x5 km Samppa Lajunen, Jaakko Tallus, Hannu Manninen 15\. helmikuuta Oberstdorf Sprintti K120/7,5 km Hannu Manninen 21\. helmikuuta Liberec Sprintti K120/7,5 km Kilpailu peruttiin - 22\. helmikuuta Liberec Normaalikilpailu K120/15 km Ronny Ackermann 28\. helmikuuta Oslo Sprintti K115/7,5 km Hannu Manninen 29\. maaliskuuta Oslo Normaalikilpailu K115/15 km Ronny Ackermann 5\. maaliskuuta Lahti Sprintti K116/7,5 km Daito Takahashi 6\. maaliskuuta Lahti Normaalikilpailu K116/15 km Daito Takahashi ==Maailmancupin kymmenen parasta== ===Kokonaiskilpailu=== Sija Urheilija Maa Pisteet 1\. Hannu Manninen 1 392 2\. Ronny Ackermann 1 143 3\. Samppa Lajunen 1 058 4\. Felix Gottwald 818 5\. Daito Takahashi 817 6\. Sebastian Haseney 744 7\. Todd Lodwick 705 8\. Magnus Moan 552 9\. Christoph Bieler 549 10\. Petter Tande 543 *Pistetaulukko FIS:n sivulla ===Sprinttimaailmancup=== Sija Urheilija Maa Pisteet 1\. Hannu Manninen 650 2\. Samppa Lajunen 397 3\. Ronny Ackermann 394 4\. Daito Takahashi 365 5\. Magnus Moan 321 6\. Petter Tande 275 7\. Sebastian Haseney 275 8\. Felix Gottwald 260 9\. Todd Lodwick 253 10\. Christoph Bieler 209 *Pistetaulukko FIS:n sivulla 2003–2004 Luokka:Vuoden 2003 urheilu Luokka:Vuoden 2004 urheilu
Iivinan tulva-alue

Iivinan tulva-alue () tai Ylä-Syvärin tekojärvi () on Syvärin juoksulle syntynyt tekojärvi Venäjän Leningradin alueella, Äänisestä noin 30 km alavirtaan. Tekojärvi syntyi kun Koskenalan kaupunkiin rakennettiin vesivoimalaitos 1951-1952. Tekojärven alle jäivät mm. Iivinän (Iviny), Knäsön (Шипы, Šipy) ja Ahnuksen (Остречино, Ostretšino) kylät. Tulva-alueen keskimääräinen syvyys on vain 2,5 - 3 metriä, ja siksi järven pinta-ala vaihtelee huomattavasti. Tulva-alue sijaitsee 20 x 25 kilometrin alueella ja vesi peittää noin 230 km². Suurin syvyys on 18 m ja tilavuus 0,7 km3. Alue on hyvin kalaisa ja on suosittu urheilukalastajien keskuudessa, mutta tulva- alueelle pääsy on hankalaa. Nykyisin ainoa tie järvelle lähtee Koskenalasta itään entiseen Ahnuksen kylään, jossa on venevalkama. Tulva-alue on käytännössä samassa tasossa Äänisen kanssa, ja termillä Ylä-Syvärin tekojärvi onkin viitattu laajemmin tulva-alueen ja Äänisen vesialtaan muodostamaan kokonaisuuteen, jonka pinta-ala on 9930 km² ja tilavuus 260 km3. ==Lähteet== *Ивинский разлив (Верхне-Свирское вдхр.) . ВОДНЫЕ ПУТИ РОССИИ - Venäjän vesireitit. *Верхнесвирское водохрани́лище Большая советская энциклопедия. slovari.yandex.ru Luokka:Leningradin alueen järvet Luokka:Venäjän tekojärvet Luokka:Koskenalan piiri Luokka:Syvärin vesistö
Olympia (Washington)

Olympia on Luoteis-Yhdysvalloissa sijaitsevan Washingtonin osavaltion pääkaupunki. Sen pinta-ala on 48 neliökilometriä (vettä 4,7 km²) ja väkiluku 46 478 (2010). Vuoteen 2015 mennessä väestön arvioitiin lisääntyneen noin 50 000:een. Asukkaista 85 prosenttia on valkoisia, kuusi prosenttia aasialaisia ja neljä prosenttia latinoja. Olympia on perustettu vuonna 1850. == Maantiede == Olympia sijaitsee Deschutes-joen suulla Capitol-järven rannalla, Pugetinsalmen eteläpäässä, noin 50 km lounaaseen Tacomasta. Kaupunkiin on iskenyt merkittävä maanjäristys vuosina 1949 ja 2001. == Ystävyyskaupungit == * Katō, Japani * Samarkand, Uzbekistan == Lähteet == == Aiheesta muualla == Luokka:Yhdysvaltain osavaltioiden pääkaupungit Luokka:Washingtonin kaupungit
Alexander Halesilainen

Alexander Halesilainen (noin 1183 Hales, Gloucestershire, Englanti – 21. elokuuta 1245 Pariisi, Ranska) oli keskiaikainen filosofi ja skolastinen teologi. Alexander opiskeli Halesin luostarissa ja myöhemmin Pariisissa, missä hänestä tuli kuuluisa teologian opettaja. Hän liittyi fransiskaanien veljeskuntaan vuonna 1222. Luokka:Skolastikot Luokka:Keskiajan filosofit Luokka:Fransiskaanit Luokka:1180-luvulla syntyneet Luokka:Vuonna 1245 kuolleet
Gabriel Fauré

Gabriel–Urbain Fauré (12. toukokuuta 1845 Pamiers – 4. marraskuuta 1924 Pariisi) oli ranskalainen säveltäjä. Fauré opiskeli pianonsoittoa Camille Saint-Saënsin johdolla, joka tutustutti hänet Franz Lisztin ja Richard Wagnerin musiikkiin. Ensimmäisen sävellyksensä Trois romances sans paroles hän julkaisi pianolle vuonna 1863. Fauré nimitettiin pariisilaisen La Madeleine -kirkon urkuriksi ja Pariisin konservatorion sävellyksen professoriksi vuonna 1896. Hän seurasi konservatorion johdossa Théodore Dubois’ta vuonna 1905. Fauré työskenteli tehtävässä vuoteen 1920, jolloin hän joutui luopumaan tehtävästä heikentyneen terveydentilansa vuoksi. Hänen oppilaitaan olivat muiden muassa Maurice Ravel, George Enescu ja Nadia Boulanger. Fauré sävelsi muun muassa oopperoita, orkesteriteoksia, pianokappaleita ja requiemin. Hänen sävellyksistään erityisen suosittuja ovat kamarimusiikkiteokset ja yksinlaulut. Häntä pidetään César Franckin tyylin jatkajana ja Claude Debussyn merkittävimpänä edeltäjänä. Fauré alkoi kuuroutua vähitellen noin vuodesta 1910. Hän jatkoi sävellystyötään vielä tultuaan täysin kuuroksi. Fauré kuoli keuhkokuumeeseen vuonna 1924. == Tunnetuimpia sävellyksiä == * Pianokvartetto nro 1 op. 15 * Impromptu pianolle op. 31 * Requiem op. 48 * Pavane op. 50 * Dolly op. 56 * Barcarolle nro 6 op. 70 * Pelléas et Mélisande op. 80 * Impromptu harpulle op. 86 * Masques et bergamasques op. 112 == Lähteet == ==Kirjallisuutta== * == Aiheesta muualla == * Heikki Poroila: Yhtenäistetty Gabriel Fauré. (koko sävellystuotanto listattuna) * *Vapaasti käytettävissä olevia Faurén partituureja Mutopia Project Luokka:Ranskalaiset säveltäjät Luokka:Ranskalaiset oopperasäveltäjät Luokka:Romantiikan säveltäjät Luokka:Kuurot muusikot Luokka:Vuonna 1845 syntyneet Luokka:Vuonna 1924 kuolleet
François Adrien Boieldieu

François Adrien Boieldieu (16. joulukuuta 1775 – 8. lokakuuta 1834) oli ranskalainen säveltäjä. Boieldieu syntyi Rouenissa. Hän aloitti musiikkiuransa kuoropoikana ja opiskeli myöhemmin Pariisin konservatoriossa. Saatuaan esitetyksi kaksi säveltämäänsä pientä koomista oopperaa hän sai paikan Pariisin konservatorion pianonsoiton opettajana. Hän työskenteli lyhyen aikaa Pietarissa, mutta palasi Ranskaan vuonna 1811. Vuonna 1817 hänet nimitettiin Etienne Mehulin seuraajaksi sävellyksen opettajan toimeen Pariisin konservatorioon, ja tässä tehtävässä hän toimi vuoteen 1829. Boieldieu tunnetaan lähinnä oopperasäveltäjänä, mutta hän sävelsi myös muun muassa harppukonserton.Toivo Haapanen ym. (toim.): Musiikin tietokirja (2. painos), s. 55. Helsinki: Otava, 1957. Boieldieu on usein luettu ranskalaiseen säveltäjäkolmikkoon, jonka muut jäsenet olivat Adolphe Adam ja Daniel- François-Esprit Auber. Boieldieu ei pyrkinyt luomaan suurta tai omaperäistä taidetta; hänen ainoa päämääränsä oli yleisön miellyttäminen, missä hän onnistuikin. Tyylillisesti Boieldieu on lyyrinen säveltäjä ja kepeän ranskalaisen oopperan ruumiillistuma.Oiva Talvitie ja Kari Rydman: Sävelten maailma: musiikinkuuntelijan tietoteos, s. 69. Porvoo-Helsinki: WSOY, 1956. == Oopperat == *La fille coupable (1793) *Rosalie et Myrza (1795) *La famille suisse (1797) *L'heureuse nouvelle (1797) *Le pari, ou Mombreuil et Merville (1797) *Zoraïme et Zulnar (1798) *Le dot de Suzette (1798) *Les méprises espagnoles (1799) *Emma, ou La prisionière (1799) *Béniovski, ou Les exilés du Kamchattka (1800) *Le calife de Baghdad (1800) *Ma tante Aurore ou Le roman impromptu (1803) *Le baiser et la quittance, ou Une aventure de garnison (1803) *Aline, reine de Golconde (1804) *La jeune femme colère (1805) *Abderkan (1805) *Un tour de soubrette (1806) *Télémaque (1806) *Amour et mystère, ou Lequel est mon cousin? (1807) *Les voitures versées (Le séducteur en voyage) (1808) *La dame invisible (1808) *Rien de trop, ou Les deux paravents (1810) *Jean de Paris (1812) *Le nouveau Seigneur de village (1813) *Bayard à Mézières, ou Le siège de Mézières (1814) *Le Béarnais, ou Henri IV en voyage (1814) *Angéla, ou L'atelier de Jean Cousin (1814) *La fête du village voisin (1816) *Charles de France, ou Amour et gloire (1816) *Le petit chaperon rouge (1818) *Les arts rivaux (1821) *Blanche de Provence, ou La cour des fées (1821) *La France et l'Espagne (1823) *Les trois genres (1824) *Pharamond (1824) *La dame blanche (1825) *Les deux nuits (1829) *La marquise de Brinvilliers (1831) == Lähteet == Luokka:Ranskalaiset säveltäjät Luokka:Vuonna 1775 syntyneet Luokka:Vuonna 1834 kuolleet
Jean-Baptiste Krumpholtz

Jean-Baptiste Krumpholtz (1742–1790) oli tšekkiläinen säveltäjä ja harpisti. Häntä opetti muun muassa Joseph Haydn. Krumpholtz teki itsemurhan hukuttautumalla Seineen. Krumpholtzin tuotanto koostuu pääasiassa harppumusiikista. Hän sävelsi soittimelleen useita konserttoja ja sonaatteja. Krumpholtz sävelsi myös kamarimusiikkia. ==Lähteet== Luokka:Ranskalaiset säveltäjät Luokka:Ranskalaiset harpistit Luokka:Tšekkiläiset säveltäjät Luokka:Itsemurhan tehneet Luokka:Vuonna 1742 syntyneet Luokka:Vuonna 1790 kuolleet
Sortavalan Kasanin Jumalanäidin ikonin kirkko

Kasanin Jumalanäidin ikonin kirkko oli ortodoksinen kirkko Sortavalassa Luovutetussa Karjalassa. Kirkko sijaitsi Hympölässä Karjalan hiippakunnan ja koko Suomen arkkipiispan piispankartanon yhteydessä ja se oli arkkipiispan kotikirkko. Kirkko oli rakennettu joko 1894 tai 1896. Kirkon pinta-ala oli 120 m². Kirkko ei kärsinyt vaurioita talvisodan ilmapommituksissa. Sodan jälkeen venäläiset tuhosivat kirkon sisustuksen. Kirkon ikoneista oli tehty varastohyllyjä ja hevosten ruokakaukaloita. Jatkosodan jälkeen venäläiset purkivat kirkon. == Aiheesta muualla == * Kuva kirkosta ==Lähteet== * Koponen Paavo, Karjalan kirkkokummut. Tammi, Sulkava 1999. ISBN 951-31-1431-7 * Karjalan ja Petsamon ortodoksiset kirkot ja kirkkotaide, toimittanut Kristina Thomenius ja Minna Laukkanen. Etelä-Karjalan taidemuseon julkaisuja 18:1b, Jyväskylä 1997. ISBN 951-785-018-2 Luokka:Suomen puukirkot Kasanin Jumalanäidin ikonin kirkko
Cristina Bella

Cristina Bella (oik. Krisztina Szegedi, s. 29. marraskuuta 1981) on unkarilainen pornonäyttelijä. Bella aloitti uransa aikuisviihdealalla helmikuussa 2000, jolloin hän esiintyi elokuvassa Private Castings X #24. ==Lähteet== == Aiheesta muualla == * Luokka:Unkarilaiset pornonäyttelijät Luokka:Vuonna 1981 syntyneet Luokka:Elävät henkilöt
Žilina

Žilina on kaupunki Slovakiassa, maan luoteisosassa, 200 km Bratislavasta. Kaupunki toimii Žilinan alueen hallintokeskuksena. Se sijaitsee Váhjoen laaksossa Kysuca- ja Rajčankajokien yhtymäkohdassa ja lähellä Puolan ja Tšekin rajoja. Laaksoa ympäröivät vuoret. Kaupungissa on noin 81 000 asukasta (2022), ja se on väkiluvultaan Slovakian neljänneksi suurin (Bratislavan, Košicen ja Prešovin jälkeen). Heinäkuun keskilämpötila on 17,3 °C ja tammikuun −3,1 °C. Keskimääräinen vuotuinen sademäärä on 760-780 mm, sateisin kuukausi on keskimäärin heinäkuu. Lumipeitetä on 66-75 päivänä vuodessa. ==Väestö== Vuoden 2001 väestölaskennan mukaan asukkaista 96,9% oli slovakkeja ja 1,6% tšekkejä. Uskonnoltaan 74,9% ilmoitti olevansa roomalaiskatolisia ja 3,7% protestantteja. 16,7% ei ilmoittanut mitään uskontoa.Slovakian tilastokeskus. Luettu 9.11.2007. ==Historia== Nykyisen Žilinan seudulla oli slaavien asuttama kylä 400-500 -luvulla. Paikkakunta mainitaan hirtoriallisissa asiakirjoissa enimmäisen kerran 1208. Kaupunkina se mainitaan ensimmäisen kerran vuonna 1312. Vapaakaupungin oikeudet vuonna 1321. Pyhän Marian tori edustaa Žilinan historiallista ydintä. Historiallinen keskusta on restauroitu 1990-luvulla. Keskiaikaisen torin ympärillä on kauppakatuja, vanha raatihuone ja jesuiittojen kirkko ja luostari. ==Koulutus, elinkeinoelämä ja liikenne== Vuonna 1953 Prahassa rautatiekorkeakouluna alkunsa saanut Liikenneyliopisto siirtyi kaupunkiin vuonna 1960. Vuonna 1996 se nimettiin Žilinan yliopistoksi (UNIZA). Yliopistossa on seitsemän tiedkuntaa ja siellä opiskelee noin 8 000 opiskelijaa. Kaupungin suurin yksityinen työnantaja on KIA Motors Slovakia, jolla on autotehdas kaupungissa. Žilinan rautatieasema on Slovakian keskeisimpiä rautatieasemia. Tältä risteyspaikkakunnalta pääkaupunki Bratislavaan johtaa maan päärata, itään Košice–Žilina -rata, ja pohjoiseen vievä rata luo yhteyden Tšekin tasavaltaan. Myös maantieyhteydet ovat hyvät, sillä eurooppatiet ja , sekä kansalliset valtatiet D1 ja D3 kulkevat kaupungin kautta. ==Ystävyyskaupungit== * Bielsko-Biała, Puola * Changchun, Kiina * Chania, Kreikka * Corby, Englanti * Cotonou, Benin * Dnipro, Ukraina * Essen, Belgia * Ferrara, Italia * Czechowice-Dziedzice, Puola * Hrodna, Valko-Venäjä * Kikinda, Serbia * Koper, Slovenia * Izmir, Turkki * Nanterre, Ranska * Maykop, Venäjä * Blagoevgrad, Bulgaria == Kuvia == Former university building.jpg|Entinen Žilinan yliopiston luonnotieteiden rakennus Kostol_sv_Stefana-Zilina.jpg|Štefana Kráľa -kirkko ulkoa Kostol sv. Štefana Kráľa v Žiline.jpg|Štefana Kráľa -kirkko sisältä Žilina, nádraží, 2018 (01).jpg|Žilinan rautatieaseman laitureita (2018), ennen asemanseudun perusparannuksia 2020-luvulla. == Lähteet == == Aiheesta muualla == *Kotisivu *Žilina *Photo gallery of Žilina Luokka:Slovakian kaupungit Luokka:Žilinan alue
Chorzów

Chorzów () on 110 538 asukkaan (2014) kaupunki Sleesian voivodikunnassa Etelä- Puolassa, lähellä Katowiceä.POLAND: Śląskie Citypopulation.de Terästeollisuuden kukoistaessa Chorzów oli yksi tärkeimmistä kaupungeista Puolan merkittävimmällä talousalueella Sleesiassa. Kaupungissa oli kolme hiilikaivosta, kaksi rautakaivosta ja useita terästeollisuuden tuotantolaitoksia. Monet näistä on sittemmin suljettu taloudellisista ja ympäristönsuojelusyistä.Chorzow e-visit poland Chorzówin itäosissa on suuri virkistysaluekeskittymä, jossa on huvipuisto, planetaario, messuhalli ja Puolan suurin urheilukenttä nimeltään Stadion Śląski. Messuhallin katto petti tammikuussa 2006 lumen painon alla surmaten kymmeniä ihmisiä.Polish roof collapse kills 65, more trapped Reuters / China Daily == Lähteet == == Aiheesta muualla == *Chorzow Today & Yestarday – City Photo Gallery *
Varanasi

Varanasi (, ) (vuoteen 1956 Benares; tunnettu myös nimillä Banaras, Benaras, Kashi ja Kasi) on kaupunki Uttar Pradeshin osavaltiossa Pohjois-Intiassa. Kaupungissa asui noin 1,2 miljoonaa ihmistä vuonna 2011. Gangesjoen varrella sijaitseva Varanasi on yksi hindujen seitsemästä pyhästä kaupungista. Varanasi on Intian ja koko maailman vanhimpia yhtäjaksoisesti asuttuja kaupunkeja. Se oli merkittävä kauppapaikka jo buddhalaisuuden perustaja Siddhartha Gautaman aikoihin 500-luvulla eaa. Sarnath, jossa Buddha Gautaman on kerrottu pitäneen ensimmäiset opetuksensa, sijaitsee noin viiden kilometrin päässä Varanasista koilliseen. Muslimien valtakaudella kaupunki kärsi ja monia sen temppeleitä tuhottiin. Suurmoguli Akbar kehitti kaupunkia 1500-luvulla, mutta hänen seuraajiensa käsissä se kuihtui. Maratin valtakunta nosti kaupungin uuteen kukoistukseen. 1700-luvulla siitä tuli itsenäinen kuningaskunta, ja brittivallan aikana se oli alueen taloudellinen ja uskonnolinen keskus. Ganges-joen ranta on keskeinen paikka Varanasissa, ja jokirannassa on kilometrikaupalla portaita joita pitkin pyhiinvaeltajat voivat laskeutua jokeen rituaaliseen kylpyyn. Yli miljoona pyhiinvaeltajaa käy kaupungissa vuosittain. Varanasia palvelee Babatpurin lentoasema, josta on päivittäin lentoja Delhiin, Mumbaihin ja Katmanduun. Varanasista on hyvät linja- autoyhteydet eri puolille. Matka Allahabadiin kestää kolme tuntia, Lucknowiin kahdeksan ja puoli tuntia. Delhiin ja Kalkuttaan pääsee pikajunalla. Kaupunki on ollut uskonnollisen koulutuksen keskus kautta aikojen. Siellä sijaitsee maailman suurimpiin yliopistoihin kuuluva, vuonna 1916 perustettu hinduyliopisto Varanasin hinduyliopisto (). Tiedosto:Babasteve- View_of_Varanasi_from_the_Ganges.jpg|Varanasi on uskonnollinen ja kulttuurillinen keskus Tiedosto:Ratneshwar Mahadev temple, Varanasi, Uttar Pradesh, India (2005).jpg|Ghatti Gangesjoen varrella Varanasissa Varanasi, India, Banaras (Varanasi, Kashi) embankment.jpg Varanasi, India, Varanasi eternal 2.jpg Varanasi, India, Ghats, temples and embankments.jpg ==Lähteet== == Aiheesta muualla == *Kaupungin verkkosivusto Luokka:Hindulaisuuden pyhät paikat Luokka:Uttar Pradeshin kaupungit Luokka:Pyhät kaupungit
Luettelo Suomen katolisista kirkoista

Tämä on luettelo Suomen nykyisistä katolisista kirkkorakennuksista. Ennen reformaatiota kaikki Suomen Ruotsille kuuluvien alueiden kirkot olivat katolisia, mutta muuttuivat reformaation myötä luterilaisiksi. Näistä kirkoista ne, jotka on rakennettu kivestä löytyvät artikkelista Luettelo Suomen keskiaikaisista kivikirkoista. __TOC__ == Kirkot == Nimi Kuva Valmistunut Sijainti Kommentteja Lähde Pyhän Henrikin katedraali 1860 Helsinki Hiippakunnan tuomiokirkko. Arkkitehti Ernst Lohrmann. Pyhän Joosefin kirkko 150px 2014 (1923) Kuopio Entinen Männistön Vanha Kirkko. Rakennettu alun perin luterilaiseksi kirkoksi, myytiin katoliselle kirkolle 2013 ja vihittiin uudelleen käyttöön 2014. Pyhän Marian kirkko 1954 Helsinki Arkkitehti Kaj Salenius. Pyhän Birgitan ja Autuaan Hemmingin kirkko 1966 Turku Arkkitehti Abel Sandelin. Pyhän Olavin kirkko 1962 Jyväskylä Arkkitehti Olavi Kivimaa. Pyhän Ristin kirkko 1969 Tampere Pyhän Ursulan kirkko 150px 1993 Kouvola Arkkitehti Benito Casagrande. Nasaretin pyhän perheen kirkko 150px 1991 Oulu Arkkitehti Kiko Arguello. Varsinainen kirkkosali vihittiin käyttöön 2001. Pyhän Mikaelin kappeli 1928 Pietarsaari Arkkitehti Joel Fr. Holm. Jeesuksen Pyhän Sydämen kappeli 2012 Vaasa == Katso myös == *Katolinen kirkko Suomessa == Lähteet == == Aiheesta muualla == Katoliset Luokka:Suomen katoliset kirkkorakennukset Luokka:Luettelot katolisesta kirkosta
Pillu (täsmennyssivu)

Pillu voi tarkoittaa Wikipediassa seuraavia asioita: * Edo Pillu (s. 1969), indonesialainen taiteilija * François Pillu (1919−2002), ranskalainen näyttelijä * naisen häpy ja emätin, alatyylinen nimitys naisen sukuelimille
Marsipaani

Marsipaani on manteleista ja tomusokerista tehty makeismassa. Perusreseptiin tarvitaan yhtä paljon manteleita ja tomusokeria (mitattuna painossa). Mantelit kuoritaan ja jauhetaan, lisätään tomusokeria sekä tilkka vettä ja mahdollisesti karvasmanteliöljyä tai muita makuaineita. 1950-luvun lopun Emännän tietokirjassa mainitaan valmistusaineina lisäksi munanvalkuainen ja appelsiininkukkavesi. Marsipaania on helppo sekä muotoilla että värjätä. Yleisiä kaupan olevia kuvioita ovat muun muassa marsipaanipossut ja -hedelmät. Marsipaania käytetään myös paljon suklaamakeisissa. Mantelijauheen ja sokerin muodostamaa massaa tiedetään käytetyn jo vuoden 1000 paikkeilla Kaukoidässä. Reseptin arvellaan kulkeutuneen Eurooppaan arabien mukana, aluksi Espanjaan. Siitä tuli Euroopassa suosittu jälkiruoka, mutta sokerin kalleuden vuoksi muiden makeiden ruokien tavoin vain yläluokalle. Sokeri halpeni nopeasti 1800-luvulle tultaessa, ja marsipaanin kaupallinen valmistus Euroopassa alkoi Niedereggerin leipomossa Saksan Lyypekissä 1806. Kaupunki on yhä tunnettu marsipaaninvalmistuksestaan. Karkeaa marsipaania kutsutaan mantelimassaksi. == Katso myös == * Persipaani ==Lähteet== == Aiheesta muualla == * Valmistusohje Luokka:Makeiset Luokka:Seulonnan keskeiset artikkelit